Woord: laatlammetjieArgieffoto Woord: laatlammetjie Betekenis: Kind wat gebore word as die moeder nie meer so jonk is nie, en meestal geruime tyd nadat die ander kinders gebore is: Op die afdraande pad tussen vyftig en sestig kan ‘n vrou aan haar laatlammetjie wél al haar liefde gee (CGS de Villiers). OOK: Woord: nakomertjie of nakommertjie Betekenis: Jongste kind wat aanmerklik later gebore is as die ander kinders van ‘n gesin; laatlammetjie OOK: Woord: heksluiter(tjie) Betekenis: 1. Iemand wat die hek toemaak as ‘n mens, bv. op ‘n plaaspad, daardeur gery het. 2. Laaste van ‘n reeks, groep, geselskap 3. Jongste kind in ‘n gesin; tropsluitertjie, laatlammetjie: Kom hier, dat ek vir Tannie wys hoe groot ons ou heksluitertjie al is. OOK: Woord: tropsluitertjie (skertsend) Betekenis: Laaste kind; Benjamin